MC2 02FN Keeping in Step with the Spirit/sq

[[Media:MC2_02SHP_Hap_pas_hapi_me_Shpirtin_e_Shenjtë.pdf|Shkarkojeni këtë faqe si dokument pdf]]

''Në këtë sesion, do të mësoni çfarë na mëson Bibla për Shpirtin e Shenjtë dhe rolin e Tij në jetën dhe shërbesën tonë. Do të mësoni t'i drejtoheni Shpirtit të Shenjtë si një Person; të kuptoni çfarë do të thotë të jeni të mbushur me Shpirtin e Shenjtë dhe të vendosni në mënyrë të vazhdueshme jetën tuaj nën drejtimin e Tij plot hir. Dhe ju do t'i jepni mundësinë një të krishteri tjetër që të marrë dhuratën më të mirë që mund të marrë ndonjëherë." [Veprat 6:1-7; Galatasve 5:16-25]''

Shikim Pas (20-30 min)
SHËNIM: Ndajini njerëzit në grupe me nga 4-6 persona për këtë sesion. Shpërndajuni shënimet e pjesëmarrësit.

Lutje dhe Kujdes

 * Caktoni një drejtues grupi të vogël për të lehtësuar procesin e ndarjes me njëri-tjetrin.


 * Kërkojini çdo grupi të diskutojë se për çfarë janë mirënjohës gjatë kësaj jave.


 * Kërkojini çdo personi të tregojë si po ia kalon, të ndajë me grupin 1-2 kërkesa lutjeje dhe më pas të luten për njëri-tjetrin.

SHËNIM: Nëse dikush ka nevojë për më shumë ndihmë, caktoni një orar kur mund të takoheni për ta ndihmuar me nevojën që ka.

Kremtoni Besnikërinë

 * Inkurajoni llogaridhënie me dashuri, për t'iu bindur Jezusit.


 * Kërkojini çdo grupi të tregojë çfarë ndodhi kur po i besonin Zotit për qëllimet e tyre dhe për deklaratat “Unë do të _____ më datë _____”.


 * Pasi kanë mbaruar të gjitha grupet, pyetini nëse ndonjëri prej tyre ka dëshirë të ndajë për ato që diskutuan, me grupin e madh.

Dhënia e Vizionit
Jepuni vizionin për identitetin e tyre në Krishtin, ose për atë që mund të bëjë Perëndia përmes tyre ndërsa marrin hapa besimi.

'Mbreti David ishte i mahnitur që Perëndia i gjithë krijimit shqetësohej për njerëzimin. Në Psalmin 8, ai e pyet Zotin: “...çfarë është njeriu, që ta mbash mend, dhe biri i njeriut, që ta vizitosh?” Sa e mrekullueshme që mund t'i shërbejmë një Perëndie të dashur, i cili është aq i fuqishëm sa të bëjë gjithçka vetë, por gjithsesi na fton të bashkohemi me të në punën e Tij, dhe dëshiron të na përdorë për të përcjellë dashurinë e Tij në këtë botë përmes nesh. Në një nga vendet e Azisë ku të krishterët persekutohen, një grua besonte te Krishti. Ndërsa mësonte t'i bindej Jezusit, Zoti e përdori për të drejtuar shumë të tjerë te Krishti dhe kjo rezultoi në 1,300 besimtarë dhe 5 breza kishash të reja. Çfarë privilegji na është dhënë të përdoremi nga Perëndia. Imagjinoni çfarë mund të bëjë Zoti përmes jush! '
 * Për shembull:

Veprimtaria #1 Veprat 6:1-7
Përfundimi: Cilësitë e njerëzve të mbushur me Shpirtin e Shenjtë janë vërtet të dukshme në ta.

[SHËNIM: Ky është prezantimi i parë me STHB (Studimet Themelore të Biblës).]


 * Shpjegoni Kontekstin:

'Ndërsa kisha e hershme rritej në numër, doli një problem. Vejushat heleniste po liheshin pas dore. Kështu apostujt vendosën të gjenin zgjidhje për këtë problem. Le të lexojmë se si e zgjidhën ata këtë situatë.'


 * Caktoni një drejtues grupi të vogël për të lehtësuar procesin e ndarjes me njëri-tjetrin.


 * Shpjegoni udhëzimet për mënyrën si duhet ta përdorin pjesën e Diskutimit 'Lexo dhe Zbulo' nga STHB (Studimet Themelore të Biblës).


 * Lexoni


 * Në grupet e vogla, lexoni ose shikoni Veprat 6:1-7 dy herë, ndërsa të tjerët dëgjojnë.


 * Diskutimi i Zbulimit


 * Të gjithë u përgjigjen pyetjeve: Çfarë ju pëlqeu më shumë? Përse?

Veprimtaria #2 Galatasve 5:16-25
Përfundimi: Kuptim i qartë mbi frytet e Frymës.


 * Tranzicion:

'A e vutë re se cilat ishin cilësitë që kërkonin pleqtë e kishës te njerëzit që do të zgjidhnin? [njerëz të mbushur me Frymën e Shenjtë dhe me urtësi] Por si e dallonin njerëzit se kush ishte i mbushur me Frymën e Shenjtë dhe me urtësi? Le të shohim një pasazh tjetër i cili na jep një përshkrim të mirë të cilësive që shfaqen në jetën e dikujt, i cili është i mbushur me Frymën e Shenjtë. '


 * Caktoni një drejtues grupi të vogël për të lehtësuar procesin e ndarjes me njëri-tjetrin.


 * Lexoni:


 * Nëpër grupet e vogla, lexoni dy herë Galatasve 5:16-25, ndërsa të tjerët dëgjojnë.


 * Diskutimi i Zbulimit


 * Të gjithë u përgjigjen pyetjeve: Çfarë ju pëlqeu më shumë? Përse?

 Përmbledhje 

'Ky pasazh tregon cilësitë e dukshme të fryteve që vijnë si rezultat i mbushjes me Shpirtin e Shenjtë. Njerëzit në historinë e Veprave 6:1-7 duhet të kenë patur aftësinë të dallojnë frytet në jetët e 7 burrave që do të zgjidheshin.'


 * Kërkojini çdo grupi të diskutojë pyetjet më poshtë:


 * A njihni ndonjë njeri, i cili i shfaq më së miri këto fryte të Frymës në jetën e vet?


 * Tregoni emrat e personave që do t'i zgjidhnit të shërbenin në Veprat 6 me grupin tuaj dhe përse do të zgjidhnit pikërisht këta persona?

Tranzicion 

'Ne kemi parë disa nga rolet vendimtare të Shpirtit të Shenjtë në transformimin e jetëve tona dhe në fuqizimin tonë për t'u bërë dëshmitarë dhe drejtues në mbretërinë e Tij. Pyetja që duhet t'i bëjmë vetes është: A po e lejojmë ne Shpirtin e Shenjtë të na udhëheqë, udhëzojë dhe fuqizojë?'

Kjo librushkë blu (ngrini lart librushkën) 'mund të na ndihmojë të përmbledhim dhe zbatojmë ato që kemi mësuar mbi Shpirtin e Shenjtë. Ne gjithashtu mund të ndihmojmë të tjerët të kuptojnë dhe zbatojnë këtë të vërtetë kritike, duke përdorur këtë mjet të thjeshtë. '

'Shumë të krishterë mendojnë se përmbledhja e shkurtër dhe pikat e zbatimit të kësaj librushke kanë qenë konceptet më të rëndësishme që kanë mësuar ndonjëherë si të krishterë. Kështu pra, le të fillojmë të familiarizohemi me përmbajtjen e librushkës, si ta zbatojmë atë në jetët tona, dhe si t'ua komunikojmë atë të tjerëve.'

Përgatitja për Mision
Prezantimi me Broshurën "Jeta e Mbushur me Shpirtin e Shenjtë"


 * Jepini çdo pjesëmarrësi një kopje të broshurës "Jeta e Mbushur me Shpirtin e Shenjtë".


 * Zgjidhni nga një drejtues për çdo grup të vogël. Kërkojuni t'i caktojnë çdo personi në grup disa faqe të broshurës për të lexuar, duke përfshirë këtu edhe veten. Shënojeni listën në slajdet e një Power Point ose në një tabelë të bardhë.


 * Personi 1: faqet 1-3


 * Personi 2: faqet 4-7


 * Personi 3: faqet 8-11


 * Personi 4: faqet 13


 * Personi 5: faqet 14-16


 * Theksoni që faqja 12 nuk i është caktuar askujt sepse do ta lexoni ju pas disa minutash.


 * Kërkojini secilit të studiojë faqet që i janë caktuar dhe të shkruajë përgjigjen e vet për pyetjet e mëposhtme:

Çfarë ju pëlqeu më shumë? Përse?


 * Pasi të gjithë t'u jenë përgjigjur pyetjeve, kërkojini çdo anëtari të grupit të shpjegojë verbalisht përmbajtjen e faqeve të veta për grupin dhe të thonë si iu përgjigj pyetjeve. [SHËNIM: Filloni nga faqja 1 dhe vazhdoni me rradhë deri në fund.]


 * Tranzicion:

'Shumë mirë! Ishte shumë interesante t'ju shikonim të gjithëve ju të përkushtuar dhe të dëgjonim përgjigjet tuaja. Tani merrni disa minuta kohë për të shkruar ndonjë vëzhgim apo ide që ju ka tërhequr vëmendjen apo që ju bëri përshtypje nga përgjigjet e të tjerëve. Më vonë mund t'ju duhet të rishikoni të gjithë broshurën, por ky ka qenë një fillim i mbarë.'

Para se ta mbyllim, unë do të doja që të gjithë të kalojmë në faqen 12 të Broshurës "Jeta e Mbushur me Shpirtin e Shenjtë. Kjo është pjesa më e rëndësishme e mësimit. Po e lexoj unë këtë faqe dhe ju lutem të kini vëmendjen pasi do ta lexoj lutjen dy herë, herën e parë për ta kuptuar ju dhe herën e dytë si një lutje.


 * Lexojeni faqen një herë. Pastaj u thoni pjesëmarrësve që do ta lexoni lutjen përsëri dhe nëse dëshirojnë edhe ata mund të luten bashkë me ju.


 * Pyetini nëse ndonjëri prej tyre e ka bërë këtë lutje për herë të parë. Vini re ata që u përgjigjën po.

 Përmbledhje 

Më lejoni t'ju kujtoj tre gjëra kryesore nga kjo broshurë:


 * Së pari, urdhërimin dhe premtimin në faqen 11 (përmblidheni shpejt atë)'.


 * Së dyti, mos u mbështetni te ndjenjat, në faqen 13 (lexoni paragrafin nën diagramën e trenit)'.


 * Dhe së treti, inkurajimin në krye të faqes 16, “Nëse kjo broshurë ju ka ndihmuar ju, ju lutem tregojani atë edhe dikujt tjetër.”

Demonstrim i përdorimit të Broshurës për Jetën e Mbushur me Shpirtin e Shenjtë


 * Shpjegoju atyre që tani do t'u tregosh si ta lexojnë këtë broshurë bashkë me një person tjetër.


 * Zgjidhni një vullnetar, i cili do t'ju ndihmojë të demonstroni si ta përdorni këtë Broshurë mbi Jetën e Mbushur me Shpirtin e Shenjtë.


 * Lexojeni këtë broshurë bashkë me një vullnetar.


 * Ndërsa lexoni faqen 12, jepini mundësi vullnetarit që të lutet sipas shembullit.


 * Lexoni pjesën e mbetur të broshurës bashkë me vullnetarin që keni zgjedhur.

Pjesëmarrja në Misione

 * Zgjidhni 5 persona të cilëve do t'u shpjegoni Broshurën mbi Jetën e Mbushur me Shpirtin e Shenjtë.


 * Shkruani deklarata “Do ta bëj kur të vijë koha” dhe tregojani grupit tuaj të vogël.


 * Përfshini personin nga Veprimtaria #1, të cilit do t'i tregoni pasazhin nga Veprat 6:1-7 dhe arsyen përse jeta e tij/saj ju kujton shtatë të përzgjedhurit te Veprat.


 * Caktoni një kohë kur do takoheni me partnerin tuaj në dyshe.

Lutja për Misionin
Dorëzojani Perëndisë qëllimet e gjithsecilit. Kërkojini Atij të na ndihmojë të tregohemi besnikë dhe të na përdorë të nisim një lëvizje për të bërë dishepuj.

Për Studim të Mëtejshëm
Lexoni Koncepti i Transferueshëm #2: Si mund të përjetoni dashurinë dhe Faljen e Perëndisë dhe Koncepti i Transferueshëm #3: Si mund të mbusheni me Shpirtin e Shenjtë. Ju mund të diskutoni me partnerin tuaj në dyshe, duke i thënë njëri-tjetrit përgjigjet tuaja për pyetjet në fund.